|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**ПОКРАЈИНСКИ СЕКРЕТАРИЈАТ ЗА****КУЛТУРУ, ЈАВНО ИНФОРМИСАЊЕ****И ОДНОСЕ С ВЕРСКИМ ЗАЈЕДНИЦАМА**Булевар Михајла Пупина 16, 21000 Нови СадТ: +381 21 487 4302Info.kultura@vojvodina.gov.rs |
|  |  |  |
|  | Број: 137-111-47/2021-04-3  | Датум: 16. јул 2021. године |

На основу члана 94. и 102. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/16, 113/17, 95/18, 113/17 - др. закон, 95/18 - др. закон, 86/19 - др. закон и 157/20 - др. закон), члана 12. и 13. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Сл. гласник РС“, бр. 95/16) и члана 24. став 2. Покрајинске скупштинске одлуке о покрајинској управи („Сл. лист АП Војводине", бр. 37/14, 54/14 - др. одлука, 37/16, 29/17, 24/19 и 66/20), покрајински секретар за културу, јавно информисање и односе с верским заједницама оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА У ПОКРАЈИНСКОМ СЕКРЕТАРИЈАТУ ЗА КУЛТУРУ, ЈАВНО ИНФОРМИСАЊЕ И ОДНОСЕ С ВЕРСКИМ ЗАЈЕДНИЦАМА**

**I Орган у коме се радно место попуњава:**

Покрајински секретаријат за културу, јавно информисање и односе с верским заједницама, Нови Сад, Булевар Михајла Пупина број 16.

**II Радно место које се попуњава:**

**1. Радно место инспектор у области културе, у звању саветник – 1 извршилац на неодређено време, Одсек за инспекцијски надзор и интерну контролу, Сектор за опште – правне, материјално – финансијске и инспекцијско – надзорне послове и интерну контролу.**

Опис послова радног места: Обавља сложене послове, студијско-аналитичке послове, послове интерне контроле, прати законе и друге прописе; указује превентивно на повреде закона и на последице непоштовања закона, других прописа и општих аката; иницира измене и допуне закона, других прописа и општих аката; пружа правну помоћ установама у изради општих аката и прати примену општих аката установа културе; врши надзор над применом закона којим се уређује област самосталног обављања уметничке и друге делатности у области културе; врши инспекцијски надзор над радом установа културе; израђује годишњи извештај о инспекцијском надзору; обезбеђује примену закона и других прописа, правила и процедуре коришћења средстава свих корисника буџетских средстава; контролише економично, ефикасно и наменско коришћење средстава од стране корисника буџетских средстава, путем контроле документације коју корисници буџетских средстава достављају Секретаријату; указује корисницима буџетских средстава на недостатке у погледу приложене документације, односно коришћења средстава и предлаже мере и рокове за отклањање тих недостатака; у поступку плаћања врши претходну проверу исправности документације и процедура, пре архивирања предмета врши преглед свих обрађених захтева корисника буџетских средстава, којима су додељена средства и приложене документације; по налогу, обавља контролу и инспекцијски надзор по појединачним предметима наменског и законитог коришћења буџетских средстава. Обавља и друге послове по налогу руководиоца и одговоран је за благовремено, законито и правилно обављање послова свог радног места.

Услови за рад на радном месту:високо образовање стечено у пољу друштвено - хуманистичких наука или у пољу техничко – технолошких наука, на основним академским студијама, с најмање 240 ЕСПБ бодова, на мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање три године радног искуства у струци и положен испит за инспектора.

 Општи услови за рад у органима Аутономне покрајине Војводине: да је учесник Јавног конкурса пунолетан држављанин Републике Србије, да има прописано образовање, да није правноснажно осуђиван на безусловну казну затвора од најмање 6 месеци и да му раније није престајао радни однос у државном органу, односно органу аутономне покрајине и јединице локалне самоуправе због теже повреде дужности из радног односа, да испуњава остале услове предвиђене законом, другим прописом и актом о систематизацији радних места.

**III Место рада:** Покрајински секретаријат за културу, јавно информисање и односе с верским заједницама, Нови Сад, Булевар Михајла Пупина број 16.

**IV Стручне оспособљености, знање и вештине које се проверавају у изборном поступку:**

- познавање области из делокруга рада Покрајинског секретаријата за културу, јавно

 информисање и односе с верским заједницама – усмено, непосредно кроз разговор са

 кандидатима;

 - познавање Закона о утврђивању надлежности Аутономне покрајине Војводине („Сл. гласник

 РС“,бр. 99/09, 67/12 - одлука УС и 18/20 - др. закон) – усмено, непосредно кроз разговор са

 кандидатима;

 - познавање Закона о култури („Сл. гласник РС“, бр. 72/09, 13/16, 30/16 - испр., 6/20 и 47/21) –

 усмено, непосредно кроз разговор са кандидатима;

 - познавање Закона о инспекцијском надзору („Сл. гласник РС“, бр. 36/15, 44/18 - др. закон и

 95/18) – усмено, непосредно кроз разговор са кандидатима;

 - познавање Покрајинске скупштинске одлуке о покрајинској управи („Сл. лист АП Војводине“, бр.

 37/14, 54/14 - др. одлука, 37/16, 29/17, 24/19 и 66/20) – усмено, непосредно кроз разговор са

 кандидатима;

 - познавање Уредбе о заједничким елементима процене ризика у инспекцијском надзору

 („Службени гласник РС”, број 81/15) – усмено, непосредно кроз разговор са кандидатима;

 - познавање Уредбе о изгледу обрасца и начину вођења евиденције о инспекцијском надзору

 („Службени гласник РС”, број 81/15) – усмено, непосредно кроз разговор са кандидатима;

 - познавање Правилника о изгледу обрасца службене легитимације инспектора („Службени

 гласник РС”, број 81/15) – усмено, непосредно кроз разговор са кандидатима;

 - познавање Правилника о општем обрасцу записника о инспекцијском надзору („Службени

 гласник РС”, број 81/15) – усмено, непосредно кроз разговор са кандидатима;

 - вештина комуникације - непосредно кроз разговор са кандидатима.

**V Рок за подношење пријаве на Јавни конкурс:**

Рок за подношење пријаве на Јавни конкурс је 15 дана од дана оглашавања Обавештења о Јавном конкурсу у дневном листу „Дневник“.

Рок почиње да тече 18. јула 2021. године и истиче 2. августа 2021. године.

**VI Лице које је задужено за давање обавештења о Јавном конкурсу:**

Вера Којић - саветник за правне послове и послове у области буџетског финансирања, контакт телефон 021/ 487 4181 и e-mail: vera.kojic@vojvodina.gov.rs.

**VII Адреса на коју се подноси пријава на Јавни конкурс:**

Покрајински секретаријат за културу, јавно информисање и односе с верским заједницама, Нови Сад, Булевар Михајла Пупина број 16 са назнаком „За Јавни конкурс за попуњавање радног места – инспектор у области културе, у звању саветник – 1 извршилац“.

**VIII Датум оглашавања:** 17. јул 2021. године.

**IX Докази који се прилажу уз пријаву на Јавни конкурс:**

1. потписана пријава са адресом становања, контакт телефон, е-маил адресом и потписаном изјавом у којој се учесник Јавног конкурса опредељује да ли ће сам прибавити доказе о чињеницама о којима се води службена евиденција или ће то орган учинити уместо њега;

2. биографија са наводима о досадашњем искуству;

3. оригинал или оверена фотокопија уверења о држављанству;

4. фотокопија личне карте односно испис очитане биометријске личне карте;

5. оригинал или оверена фотокопија уверења МУП-а да кандидат није осуђиван на безусловну казну затвора од најмање шест месеци, које није старије од шест месеци од дана оглашавања Јавног конкурса;

6. оригинал или оверена фотокопија дипломе којом се потврђује стручна спрема;

7. оригинал или оверена фотокопија доказа о најмање три године радног искуства у струци (потврде, решења, уговори и други акти из којих се може утврдити на којим пословима, са којом стручном спремом и у коме периоду је стечено радно искуство);

8. Образац изјаве 1 или Образац изјаве 2 – изјава у којој кандидат опредељује да ће сам доставити податке о чињеницама о којима се води службена евиденција или ће то орган учинити уместо њега;

9. потписана изјава Образац изјаве 3 да кандидату није престајао радни однос у државном органу, односно органу аутономне покрајине и јединице локалне самоуправе, због теже повреде дужности из радног односа;

10. оригинал или оверена фотокопија Уверења о положеном испиту за инспектора.

Одредбама члана 9. став 3. и 4. и члана 103. Закона о општем управном поступку („Сл. гласник РС“, бр. 18/16 и 95/18 - аутентично тумачење) је између осталог прописано да су органи у обавези да по службеној дужности, када је то неопходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницама садржаним у службеним евиденцијама, осим ако странка изричито изјави да ће податке прибавити сама.

Докази који се прилажу уз пријаву на овај Јавни конкурс, а о којима се води службена евиденција су уверење о држављанству и уверење МУП-а да кандидат није осуђиван на казну затвора од најмање шест месеци.

Уколико се учесник Јавног конкурса определи да наведене доказе орган прибави по службеној дужности дужан је да се писмено изјасни да се његови лични подаци користе у сврху прикупљања наведених доказа. Изјашњење се даје у форми изјаве која се доставља уз пријаву на Јавни конкурс (Образац изјаве 1).

Уколико се учесник конкурса определи да ће сам прибавити наведене доказе, дужан је да се о томе писмено изјасни. Изјашњење се даје у форми изјаве која се доставља уз пријаву на Јавни конкурс (Образац изјаве 2).

Обрасци изјава се налазе на интернет презентацији Покрајинског секретаријата за културу, јавно информисање и односе с верским заједницама http://www.kultura.vojvodina.gov.rs/javni-konkursi/ као и на страници Службе за управљање људским ресурсима, [www.ljudskiresursi.vojvodina.gov.rs](http://www.ljudskiresursi.vojvodina.gov.rs) у одељку конкурси/јавни конкурси.

**X Место, дан и време када ће се обавити провера стручне оспособљености, знања и вештине комуникације кандидата у изборном поступку.**

 Провера стручне оспособљености, знања и вештине комуникације са кандидатима чије су пријаве благовремене, разумљиве, потпуне и који испуњавају услове за рад на оглашеном радном месту, извршиће се у просторијама Покрајинског секретаријата за културу, јавно информисање и односе с верским заједницама, Нови Сад, Булевар Михајла Пупина број 16, о чему ће кандидати бити обавештени телефонским путем или електронском поштом на бројеве или адресе које су навели у пријави.

**Напомене:**

За наведено радно место радни однос за заснива на неодређено време.

Кандидати који раније нису заснивали радни однос у органима аутономне покрајине, јединици локалне самоуправе , градској општини или државном органу, подлежу пробном раду у трајању од шест месеци.

Неблаговремене, неразумљиве и непотпуне пријаве, биће одбачене закључком Конкурсне комисије.

Јавни конкурс спроводи Конкурсна комисија коју је именовао покрајински секретар за културу, јавно информисање и односе с верским заједницама.

Овај Јавни конкурс објављен је на интернет презентацији Покрајинског секретаријата за културу, јавно информисање и односе с верским заједницама и на интернет презентацији Службе за управљање људским ресурсима, а у дневном листу „Дневник“ објављује се Обавештење о Јавном конкурсу и адресама интернет презентација на којима је објављен.

|  |  |
| --- | --- |
|  | ПОКРАЈИНСКИ СЕКРЕТАР**Драгана Милошевић, с.р.** |